
Na željo članov, ki želijo vedeti prednosti vključitve v  SZZZZS,  so le-te zbrane  v spodnjem tekstu.
Strokovno združenje zasebnih zdravnikov in zobozdravnikov Slovenije so leta 1994 ustanovili prvi zasebni zdravniki in zobozdravniki. Zavedali so se, da je potrebno skupno nastopanje in medsebojno sodelovanje. Na osnovi sprejetih pravil, ki jih je sprejel občni zbor in overovila upravna enota, deluje ves čas na neprofitni osnovi.

IZVRŠILNI ODBOR STROKOVNEGA ZDRUŽENJA SKRBI ZA:

· informiranje članov, posredovanje znanj in izkušenj pri opravljanju zasebne zdravstvene dejavnosti;

· spomladanska srečanja in redne letne občne zbore z aktualnimi predavanji ter regijska srečanja;

· organizira izobraževanja, seminarje in učne delavnice;

· brezplačen dostop do spletnega mesta, na katerem so članom na voljo dokumenti in predpisi (Preprečevanje prenosa okužb v zasebnih ordinacijah, Monitoring vode v zobozdravniških stolih, Varovanje osebnih podatkov, Izjave o varnosti z oceno tveganja…), v pripravi je elektronska knjižnica gradiv;

· brezplačno spletno predstavitev v javnem iskalniku, postavitev individualne spletne strani ordinacij;

· delovanje spletnega mesta Strokovnega združenja (www.zdravniki-zobozdravniki.net), ki oskrbuje člane z novicami, aktualnimi obvestili, aktivnostmi Izvršilnega odbora in drugih teles Strokovnega združenja, s forumom za izmenjavo mnenj o aktualnih temah (prenova in posodobitev je v teku);

· skupinsko pravno pomoč in ekonomske nasvete pogodbenih odvetnikov, ekonomista ter strokovnjaka za komunikacijo z javnostjo, ki poteka preko pisarne Strokovnega združenja;

·  vzajemni sklad za nepovratno denarno pomoč v primeru bolezni ali poškodb, kjer nastopi  3 ali več mesecev trajajoča prekinitev dela (z letnim prispevkom 54 EUR doseže izplačilo višino cca 4.500 EUR);

· nepovratno denarno  pomoč v višini 3.000 EUR (ožjim družinskim svojcem) ob smrti še aktivnega člana;

· izpeljavo in finansiranje projektov v dobrobit članstva;

· ustanovitev in/ali vključitev članov v delovne skupine (specialisti, zobozdravniki), ki analizirajo in rešujejo problematiko posameznih skupin;

· sodelovanje z drugimi zdravniškimi in zobozdravniškimi organizacijami, smo enakopraven član Koordinacije zdravniških organizacij (SZD, ZZS, FIDES in SZZZZS).

